FCSB s-a impus în fața Universității Craiova la loviturile de departajare, în finala Ligii Elitelor U17. Partida a avut loc la Centrul Național de Fotbal Buftea și tabela arăta scorul de 2-2 la finalul timpului regulamentar.
FCSB a deschis rapid scorul în finala de la U17, după doar șase minute de joc, prin reușita lui Mihai Toma. Oltenii au revenit pe tabela de marcaj în minutul 63, când Bogdan Bușe l-a învins pe portarul Marc Rădulescu.
Chiar dacă David Popa a prins un șut de zile mari prin care a adus-o din nou pe FCSB în avatantaj în minutul 83, scorul final a fost stabilit de Ristoiu, în prelungiri.
Trofeul a fost acordat după șase serii de lovituri de departajare: Colibășanu, Gogescu, Manolache, Popa și Panait au înscris pentru FCSB, în timp ce Costache a ratat, iar de cealaltă parte Bușa, Ristoiu, Băloi și Ninaci au punctat pentru Universitatea Craiova, în timp ce Petculescu și Pancu au ratat de la punctul cu var.
FCSB a cucerit un nou trofeu, după ce în urmă cu opt zile o învinsese pe Farul Constanța, scor 1-0, în finala Cupei Elitelor.
Chiar dacă Mihai Toma a fost desemnat „Jucătorul finalei”, David Popa, tânărul care a debutat pentru echipa mare a celor de la FCSB în etapa a 8-a, a dat cel mai frumos gol al meciului.
Acesta a marcat cu un șut de la mare distanță care s-a oprit în vinclul porții apărate de Alexandru Glodean și a făcut 2-1 pentru FCSB, în minutul 83.
FCSB: 32. Marc Rădulescu – 22. Silviu Șoșu, 21. Vasile Tătaru, 4. Matei Manolache, 17. Ricardo Pădurariu – 10. Robert Necșulescu (7. Andrei Gogescu 46′), 26. Matyas Laszlo – cpt., 30. Mihai Toma (8. Daniel Panait 87′) – 25. David Popa, 9. Luca Ilie (19. Nicolas Costache 74′), 11. Denis Colibășanu
Antrenor: Ionuț Ilie
Rezerve: 1. Matei Popa – 77. Andrei Roșu, 28. Raul Alecsandroaie, 23. Răzvan Ianculescu, 98. Denis Ciocîrlan, 33. Răzvan Pană
Universitatea Craiova: 22. Alexandru Glodean – 17. Florin Gașpăr, 5. Bogdan Bușe, 3. Rareș Vozaru, 14. Mario Pancu – 8. Cosmin Stana (2. Robert Ristoiu 84′), 15. Robert Petculescu, 10. Robert Chifa (16. Mihai Băloi 64′) – 11. Constantin Ciolacu, 9. Teodor Luță (13. Mihai Ninaci 64′), 20. Florin Bușa (18. Mario Mitriță 88′)
Antrenor: Ștefan Florescu
Rezerve: 1. Matei Vancea – 4. Andrei Popescu, 19. Ayan Nițu, 7. Dragoș Găină, 6. Eric Călugărescu